разумѣ́ша же, я́кѡ у́мъ на́шъ, то́нка нѣ́коегѡ чу́вства имѣ́я дѣ́йство, са́мый же ѿ лука́выхъ духѡ́въ подлага́емый тому̀ по́мыслъ усвоя́етъ, вя́щше сія̂ принося́ще растворе́нія ра́ди душѝ, я́коже не вѣ́мы, я́коже и пло́тію, дѣ́йство удо́бное тѣ́лу: поне́же безмѣ́рнѣ лю́битъ пло́ть, є́же ѿ пре́лести ласка́тися, и сегѡ̀ ра́ди ѝже и ѿ бѣсѡ́въ всѣва́еміи по́мыслы, ѿ се́рдца исходи́ти мня́тся, свои́ми же щита́емъ тѣ́хъ вои́стинну, єгда̀ у́бѡ тѣ́ми соуслажда́тися хо́щемъ, є́же и гдс̑ь укоря́я, я́коже са́мое то́е бж҃е́ственное явля́етъ сло́во, предрече́нный глаго́лъ пріе́мь, речѐ: соуслажда́яйся бо ѝже ѿ лука́вствія сатани́нскагѡ тому̀ подлага́ємымъ помыслѡ́мъ, и па́мять и́хъ я́коже напису́я во свое́мъ се́рдцѣ, не неявле́ннѡ про́чее, я́кѡ ѿ своея̀ тѣ́хъ плодоно́сствуетъ мы́сли